CELEX: 22010D0068
Language: mt
Date: 2010-06-11 00:00:00
Title: Deċiżjoni tal-Kumitat Konġunt taż-ŻEE Nru 68/2010 tal- 11 ta’ Ġunju 2010 li temenda l-Anness II (Ir-Regolamenti tekniċi, l-istandards, l-ittestjar u ċ-ċertifikazzjoni) u tal-Anness XIII (Trasport) mal-Ftehim taż-ŻEE

16.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 68/2010
      tal-11 ta’ Ġunju 2010
      li temenda l-Anness II (Ir-Regolamenti tekniċi, l-istandards, l-ittestjar u ċ-ċertifikazzjoni) u tal-Anness XIII (Trasport) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 80/2009 tat-3 ta’ Lulju 2009 (1).
               
            
                  (2)
               
               
                  L-Anness XIII tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 51/2010 tat-30 ta’ April 2010 (2).
               
            
                  (3)
               
               
                  Id-Direttiva tal-Kummissjoni 2009/26/KE tas-6 ta’ April 2009 li temenda d-Direttiva tal-Kunsill 96/98/KE dwar it-tagħmir marittimu (3) għandha tiġi inkorporata fil-Ftehim,
               
            
                  (4)
               
               
                  Id-Direttiva tal-Kummissjoni 2001/53/KE tal-10 ta’ Lulju 2001 li tememda d-Direttiva tal-Kunsill 96/98/KE dwar it-tagħmir marittimu (4) u d-Direttiva 2002/84/KE tal-Parlament Ewropew u tal-Kunsill tal-5 ta’ Novembru 2002 li temenda d-Direttivi dwar is-sigurtà marittima u l-prevenzjoni tat-tniġġis mill-vapuri (5) ġew inkorporati fl-Anness XIII tal-Ftehim iżda għandhom ikunu inkorporati wkoll fl-Anness II,
               
            IDDEĊIEDA KIF ĠEJ:
      Artikolu 1
      L-inċiżi li ġejjin għandhom jiġu miżjuda fil-punt 1 (id-Direttiva tal-Kunsill 96/98/KE) tal-Kapitolu XXXII tal-Anness II tal-Ftehim:
      
                  “—
               
               
                  
                     32001 L 0053: Id-Direttiva tal-Kummissjoni 2001/53/KE tad-10 ta’ Lulju 2001 (ĠU L 204, tat-28.7.2001, p. 1),
               
            
                  —
               
               
                  
                     32002 L 0084: Id-Direttiva 2002/84/KE tal-Parlament Ewropew u tal-Kunsill tal-5 ta’ Novembru 2002 (ĠU L 324, 29.11.2002, p. 53),
               
            
                  —
               
               
                  
                     32009 L 0026: Id-Direttiva tal-Kummissjoni 2009/26/KE tas-6 ta’ April 2009 (ĠU L 113, 6.5.2009, p. 1).”
               
            Artikolu 2
      L-inċiż li ġej għandu jiżdied fil-punt 56d (Direttiva tal-Kunsill 96/98/KE) tal-Anness XIII mal-Ftehim:
      
                  “—
               
               
                  
                     32009 L 0026: Id-Direttiva tal-Kummissjoni 2009/26/KE tas-6 ta’ April 2009 (ĠU L 113, 6.5.2009, p. 1).”
               
            Artikolu 3
      It-testi tad-Direttiva 2009/26/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ nhar it-12 ta’ Ġunju 2010, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Ġunju 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 277, 22.10.2009, p. 31.
      
         (2)  ĠU L 181, 15.7.2010, p. 19.
      
         (3)  ĠU L 113, 6.5.2009, p. 1.
      
         (4)  ĠU L 204, 28.7.2001, p. 1.
      
         (5)  ĠU L 324, 29.11.2002, p. 53.
      
         (*)  Mhuma indikati l-ebda rekwiżiti kostituzzjonali.